Какво да очакваме през азиатската сесия | Варчев Финанс
Какво да очакваме през азиатската сесия
15.04.2015 / 00:10
В 01:45 часа ще стане ясен индекса на цените на хранителните продукти от Нова Зеландия, като промени от предходните -0.7% не се очакват.
В 03:30 часа от Австралия очакваме потребителското доверие, което вероятно ще се запази -1.2%, а при промяна е възможно да видим движение в кросовете на местната валута.
В 05:00 часа инвеститорите ще насочат вниманието си към Китай от където се очаква нивото на Брутния вътрешен продукт да отчете спад до 7.0%, спрямо предходните 7.3%. Ако се оправдаят прогнозите е възможно да видим спад на австралийския и новозеландския долар, както и азиатските акции. По същото време ще стане ясно и нивото на индустриалното производство, като прогнозите са за повишение до 6.9%, спрямо предходните 6.8% и продажбите на дребно, за които се очаква ръст до 10.9% спрямо 10.7% за предходния отчетен период.
В 07:30 часа от Япония очакваме релийза за индустриалното производство - финално, като прогнозите са да няма промяна от предходните данни, съответно -2.6% на годишна и -3.4% за месечна база.